Mamba a APC ya garzaya kotu neman ta tilasta wa Buhari takara a 2023 ▷ Legit.ng
Mamba a APC ya garzaya kotu neman ta tilasta wa Buhari takara a 2023
15 days ago 7320 views by Naziru Dalha Taura
Wani mamban jam’iyyar APC a jihar Ebonyi, Charles Oko Enya, ya garzaya babbar kotun tarayya da ke Abakaliki jihar Ebonyi, da bukatar majalisar dattawa da ministan shari’ar Najeriya, Jastis Malami, su cire duk wani shinge a kundin tsarin mulkin Najeriya da ya haramtawa shugaban kasa da gwamnoni neman zarcewa a karo na uku.
Ya jaddada cewa, sassan na kundin tsarin mulkin, sun dakile hakkokin irinsu shugaban kasa Muhammadu Buhari, tare da duk gwamnonin jihohi amma banda ‘yan majalisu.
Masu kare kansu a karar sune: magatakardan majalisar dattawa, Mohammed Sani Omolori da ministan shari’ar Najeriya, Abubakar Malami.
Enya, wanda yake jiran lokacin da kotun zata fara sauraron shari’ar, yace yana bukatar kotun da ta umarci masu kare kansu da su goge sassan kundin tsarin mulkin kasar nan da ya hana Buhari da gwamnoni zarcewa karo na uku.
Ya ce, “Ina bukatar kotu da ta shafe tanadin sashi na 137, sakin layi na daya da kuma sashi na 182 sakin layi na daya na kundin tsarin mulkin Najeriya na 1999.”
APC Latest NewsNigerian Senate Latest NewsHausa NewsEbonyi State News Today
EFCC ta fara binciken Abdulaziz Yari a kan satar naira biliyan 900 kudin kwangil...
10 minutes ago 96 views
Rusau: KASUPDA ta rushe gidaje 300 a jihar Kaduna